Na temelju članka 17. stavka 1. podstavka 1. Zakona o sustavu civilne zaštite ("Narodne novine" broj 82/15, 118/18, 31/20, 20/21 i 114/22) i članka 46. Statuta Grada Rijeke ("Službene novine Primorsko-goranske županije" broj 24/09, 11/10 i 5/13 i "Službene novine Grada Rijeke" broj 7/14, 12/17, 9/18, 11/18-pročišćeni tekst, 2/20 i 3/21), Gradsko vijeće Grada Rijeke na sjednici \_\_\_\_\_\_\_\_\_\_\_\_\_\_\_\_\_\_ 2024. godine, donijelo je

**Godišnji plan**

**razvoja sustava civilne zaštite na području grada Rijeke**

**s financijskim učincima za trogodišnje razdoblje**

Slijedom Smjernica za organizaciju i razvoj sustava civilne zaštite na području grada Rijeke za razdoblje 2021. – 2024. godine, utvrđuje se godišnji plan aktivnosti za 2024. godinu.

Tijekom 2024. godine potrebno je:

1. Donijeti plan vježbi civilne zaštite;

2. Imenovati koordinatore na lokacijama;

3. Nastaviti s javnim pozivima građanima na dragovoljno uključivanje u postrojbe civilne zaštite grada Rijeke;

4. Donijeti Plan djelovanja civilne zaštite Grada Rijeke;

5. Provesti osposobljavanje novih članova Stožera civilne zaštite prema Programu osposobljavanja članova stožera civilne zaštite;

1. Provoditi zajedničko osposobljavanje i uvježbavanje postrojbe civilne zaštite za spašavanje iz ruševina na području grada Rijeke i tima za spašavanje iz ruševina;
2. Provoditi zajedničko osposobljavanje i uvježbavanje postrojbe civilne zaštite opće namjene na području grada Rijeke i tima za logistiku;
3. Donijeti novu Odluku o određivanju pravnih osoba od interesa za sustav civilne zaštite na području grada Rijeke;
4. Dostavljati izvode iz Procjene rizika od velikih nesreća za područje grada Rijeke i Plana djelovanja civilne zaštite Grada Rijeke pravnim osobama od interesa za sustav civilne zaštite te potpisivanje Ugovora o suradnji u slučaju katastrofa i velikih nesreća;
5. Nastaviti sufinancirati programske aktivnosti pravnih osoba koje nisu obuhvaćene Odlukom o određivanju pravnih osoba od interesa za sustav civilne zaštite na području grada Rijeke, a koje se zaštitom i spašavanjem bave u svojoj redovitoj djelatnosti (Hrvatska gorska služba spašavanja – Stanica Rijeka), kao i onih kojima zaštita i spašavanje nije redovna djelatnost (Pilotski klub Krila Kvarnera, Klub belgijskih ovčara Istrian);
6. Nastaviti provoditi tekuće i investicijsko održavanje skloništa na dosadašnjoj razini;
7. Imenovati nove povjerenike civilne zaštite po mjesnim odborima;
8. Nastaviti aktivno sudjelovati u radu Platforme hrvatskih gradova i županija za smanjenje rizika od katastrofa.

14. U suradnji s Ravnateljstvom civilne zaštite, Područni ured Rijeka, provoditi aktivnosti na edukaciji građana o sustavu civilne zaštite (predavanja učenicima i studentima te građanima, objave na web stranicama).

**FINANCIJSKI UČINCI GODIŠNJEG PLANA RAZVOJA SUSTAVA CIVILNE ZAŠTITE**

**ZA TROGODIŠNJE RAZDOBLJE (u eurima)**

|  |  |  |  |  |
| --- | --- | --- | --- | --- |
| **Red.**  **broj** | **OPIS POZICIJE** | **PLANIRANO** | | |
| **2024.** | **2025.** | **2026.** |
| **1.** | **STOŽER CIVILNE ZAŠTITE, POSTROJBE CIVILNE ZAŠTITE** |  |  |  |
| **1. 1.** | **Stožer civilne zaštite** | **0,00** | **0,00** | **0,00** |
| 1.1.1. | Stručno usavršavanje i osposobljavanje članova Stožera | 0,00 | 0,00 | 0,00 |
| 1.1.2. | Opremanje Stožera osobnom opremom | 0,00 | 0,00 | 0,00 |
| 1.1.3. | Opremanje Stožera skupnom opremom | 0,00 | 0,00 | 0,00 |
| **1.2.** | **Postrojbe civilne zaštite** | **20.500,00** | **20.500,00** | **20.500,00** |
| 1.2.1. | Osposobljavanje, vježbe civilne zaštite | 2.500,00 | 2.500,00 | 2.500,00 |
| 1.2.2. | Naknade pripadnicima CZ za sudjelovanje u aktivnostima civilne zaštite | 4.000,00 | 4.000,00 | 4.000,00 |
| 1.2.3. | Opremanje postrojbi CZ osobnom opremom | 6.000,00 | 6.000,00 | 6.000,00 |
| 1.2.4. | Opremanje postrojbi CZ skupnom opremom | 8.000,00 | 8.000,00 | 8.000,00 |
| 1.2.5. | Povjerenici civilne zaštite (osposobljavanje) | 0,00 | 0,00 | 0,00 |
|  | **UKUPNO** | **20.500,00** | **20.500,00** | **20.500,00** |
| 2. | **VATROGASTVO** |  |  |  |
| **2.1.** | **Javna vatrogasna postrojba** | **1.681.690,00** | **1.813.100,00** | **1.813.600,00** |
| 2.1.1. | Financiranje Javne vatrogasne postrojbe iz Proračuna Grada Rijeke | 1.681.690,00 | 1.813.100,00 | 1.813.600,00 |
| **2.2.** | **Gradska Vatrogasna zajednica** | **624.200,00** | **624.200,00** | **624.200,00** |
|  | **UKUPNO** | **2.305.890,00** | **2.437.300,00** | **2.437.800,00** |
| 3. | **SKLONIŠTA** |  |  |  |
| 3.1. | **Tekuće održavanje** | **9.000,00** | **9.000,00** | **9.000,00** |
| 3.1.1. | Troškovi električne energije | 4.500,00 | 4.500,00 | 4.500,00 |
| 3.1.2. | Tekuće održavanje (popravci brava, nova vrata, servisiranje protuudarnih vrata) | 4.500,00 | 4.500,00 | 4.500,00 |
|  | **UKUPNO** | **9.000,00** | **9.000,00** | **9.000,00** |
| 4. | **UDRUGE GRAĐANA KOJE SUDJELUJU U SUSTAVU CIVILNE ZAŠTITE** | | | |
| 4.1. | **Udruge građana kojima je zaštita i spašavanje redovna djelatnost** | **33.000,00** | **33.000,00** | **33.000,00** |
| 4.1.1. | HGSS - Stanica Rijeka1 | 33.000,00 | 33.000,00 | 33.000,00 |
| **4.2.** | **Ostale udruge građana koje sudjeluju u sustavu civilne zaštite** | **13.050,00** | **13.050,00** | **13.050,00** |
| 4.2.1. | Pilotski klub Krila Kvarnera | 11.050,00 | 11.050,00 | 11.050,00 |
| 4.2.2. | Savez izviđača Rijeka2 | 0,00 | 0,00 | 0,00 |
| 4.2.3. | Radio mreža za opasnost3 | 0,00 | 0,00 | 0,00 |
| 4.2.4. | Klub belgijskih ovčara Istrian (potražni psi) | 2.000,00 | 2.000,00 | 2.000,00 |
|  | **UKUPNO** | **46.050,00** | **46.050,00** | **46.050,00** |
| **5.** | **SLUŽBE I PRAVNE OSOBE KOJE SE ZAŠTITOM I SPAŠAVANJEM BAVE U SVOJOJ REDOVNOJ**  **DJELATNOSTI:** | | | |
|  | Hitna pomoć, javno zdravstvo, socijalna služba, Crveni križ, veterinarska služba, zaštita bilja, zaštita okoliša, komunalna i trgovačka društva za održavanje komunalne infrastrukture (vodovod, kanalizacija, čistoća, groblja i drugo) kao i pravne osobe koje se bave građevinskom, prijevozničkom, turističkom i drugim djelatnostima od interesa za civilnu zaštitu. | | | |
| 5.1. | Gradsko društvo Crvenog križa Rijeka4 | **0,00** | **0,00** | **0,00** |
|  | **UKUPNO** | **0,00** | **0,00** | **0,00** |
|  | **SVEUKUPNO ZA SUSTAV CIVILNE ZAŠTITE** | **2.381.440,00** | **2.512.850,00** | **2.513.350,00** |

1) HGSS Stanica Rijeka – koristi bez naknade sklonište osnovne zaštite Grada Rijeke čija bi vrijednost zakupa iznosila 5.072,47 eura godišnje.

2) Savez izviđača Rijeka – koristi bez naknade sklonište osnovne zaštite Grada Rijeke čija bi vrijednost zakupa iznosila 2.616,32 eura godišnje. U prijašnjim je godinama od strane Grada Rijeke nabavljana oprema (šatori, kamp-ležajevi) ukupne vrijednosti 6.169,63 eura koja je dana na korištenje Savezu izviđača Rijeka i koja je s vremenom amortizirana.

3) Radio mreža za opasnost – za potrebe potpornog komunikacijskog centra omogućeno je korištenje prostora Grada Rijeke bez naknade te je u prethodnim godinama nabavljena radio-oprema vrijednosti 4.358,26 eura koju koristi Radio mreža za opasnost.

4) Gradsko društvo Crvenog križa Rijeka se u svrhu zaštite i spašavanja u 2023. godini financiralo s proračunskih pozicija Upravnog odjela za zdravstvo, socijalnu zaštitu i unapređenje kvalitete života u iznosu od 9.953,00 eura, a koristilo je bez naknade i dva skloništa osnovne zaštite čija bi vrijednost zakupa iznosila 3.791,00 eura godišnje.